section_heading: Amaterska promatranja
paragraph_text: Messier 9 se može vidjeti u dvogledu kao mala mutna zvijezda. Zbog velike udaljenosti i međuzvijezdane prašine, najsjajnije zvijezde u skupu imaju prividan sjaj od magnitude +13,5. Većina zvijezda ima još slabiji sjaj, +16,2. Teleskop s objektivom od 100 mm u stanju je pokazati središnje dijelove skupa, za razlučivanje zvijezda potreban je barem 150 mm-ski objektiv. Veći teleskopi, sa zrcalima od 250 mm i više, u stanju su razlučiti i jezgru skupa.